pomôžme Vierke získať modernú liečbu, ktorá jej zachráni život🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Po 42 rokoch práce zdravotnej sestre Vierke povedali, že kvôli konsolidácii si liek na rakovinu musí uhradiť sama. Pozdravujeme Pani Vierka celých 42 rokov odpracovala ako zdravotná sestra na detskom oddelení. Pomáhala tisíckam chorých detí a snažila sa byť detičkám aj ich rodičom oporou v ťažkých chvíľach. Ale minulý rok sa všetko obrátilo. Vierke zistili zhubný nádor maternice. Podstúpila operáciu, ale krátko nato sa nádor znovu vrátil, ešte silnejší a agresívnejší. Bežná liečba už nepomáha, preto onkológ Vierke odporúčal modernú imunoterapiu. V iných krajinách je to štandardná liečba. Ešte do minulého roka ju poisťovňa bežne schvaľovala na výnimku. Ale po plošných konsolidačných opatreniach tento rok už liek z verejného poistenia hradený nie je. Pani Vierka tak nemá inú možnosť, než si zaplatiť liek celkom sama, bez akejkoľvek pomoci. Na šesť mesiacov liečby ale potrebuje vyše 29 000 eur. Netuší, odkiaľ má takú obrovskú sumu zhromaždiť. Dajme Vierke nádej získať liek, ktorý potrebuje.
Pomôžme Vierke získať liek
Nasýťme deti na Haiti
Barborka s Downovým syndrómom túži po jednom: pomôcť nasýtiť deti na Haiti. Barborka s Downovým syndrómom má obrovské srdce, a dlhodobo sa snaží pomáhať tým, ktorí majú menej šťastia než ona. Spolu s jej mamkou Majkou preto podporujú organizáciu Mary's Meals Slovensko, ktorá zabezpečuje jedlo pre chudobné deti. Tentoraz sa Barborka rozhodla pomôcť deťom na Hait i. Zúri tam zničujúca kríza, ktorá deťom berie úplne všetko. Pritom len 22 eur stačí na to, aby jedno dieťa dostalo jedlo v škole po celý rok. Deti tak získajú aspoň jedno teplé jedlo denne a motivuje ich to pokračovať vo vzdelaní. Pomôžme Barborke v jej snahe a zabezpečme jedlo pre tých najbiednejších.
Pomôžme nasýtiť chudobné deti
Pomôžme Filipkovi
Po operácii mozgu má malý Filipko zdravotné problémy. Pomôžu mu len rehabilitácie. Desaťročný Filipko bol donedávna zdravý chlapček. Ale keď dostal po páde epileptický záchvat, odrazu sa začal kolotoč vyšetrení. Zistilo sa, že má tumor na mozgu. Podarilo sa ho úspešne vyoperovať, ale chlapček má doteraz neurologické následky. Neustále mu hrozia epileptické záchvaty, má nekontrolovateľné tiky, nedokáže sa sústrediť… Filipko preto potrebuje špeciálnu neurorehabilitáciu a terapie, ktoré sa nezameriavajú len na svaly, ale aj na upokojenie nervovej sústavy. Tie mu opäť dovolia učiť sa, nadväzovať kamarátstva a vo výsledku aj samostatne žiť. Žiaľ, takéto odborné terapie poisťovňa neprepláca. Dajme Filipkovi šancu na samostatný, kvalitný život.
Darujme Filipkovi rehabilitácie
Solidarita nás spája Vaša štedrosť dokázala pomôcť aj malej Aylinke, školáčke, ktorú na priechode zrazilo nákladné auto. Na pomoc Aylinke ste venovali dohromady 6131 eur, aby ste jej pomohli popasovať sa s vážnymi zraneniami. Po dlhých týždňoch v nemocnici je Aylinka konečne doma. Jej mamka píše: “Ďakujeme vám z celého srdca, že pri nás stojíte aj teraz. Každý váš prejav solidarity nám dáva silu ísť ďalej. Znamená to pre nás a naše deti viac, než dokážeme vyjadriť slovami.” Vďaka vašej pomoci môžu rodičia upraviť byt tak, aby v ňom Aylinka mohla bezpečne fungovať, a zabezpečia aj cestovanie na ďalšie operácie, ktoré dievčatko potrebuje. Rodina sa tak môže sústrediť na liečbu bez starostí o financie.
Podporme Michala
Michal prežil zrážku s opitým vodičom, no nevzdal sa. Potrebuje však bezpečné bývanie. Michalovi sa zmenil život, keď ho ako sedemročného chlapca zrazil opitý šofér. Lekári vraveli, že nebude nikdy chodiť, no Michal sa odmietol vzdať. Nielenže dokáže chodiť, ale aj napriek vážnym zraneniam si našiel vášeň: stal sa šampiónom v naturálnej kulturistike. Je to však osamelý boj - náročnú prípravu a reprezentáciu Slovenska si Michal s rodinou musia platiť sami. Navyše ich dom už prestáva byť pre Michala bezpečný - kvôli plesni už Michal prekonal ťažký zápal pľúc a hygiena v bariérovej kúpeľni je pre neho čoraz náročnejšia. Pomôžme Michalovi zabezpečiť bezpečné bývanie a pokračovať v reprezentácii našej krajiny.
Podporme Michala v jeho vášni
Podporme festival InfantUM
Festival InfantUM deťom roky prinášal hodnotné zážitky, ale tento rok je v ohrození. V banskoštiavnickej Hájovni sa už siedmym rokom koná jedinečný detský festival InfantUM. Deti v ňom prekonávajú hranice fantázie a spoznávajú kvalitné umenie. Festival bol doteraz vždy hodnotným zážitkom, ktorý aktívne formoval ich svet. Avšak tento rok je situácia komplikovaná - po rokoch stability festival celkom stratil podporu z verejných zdrojov. Jeho existencia je preto ohrozená. Nedovoľme, aby festival InfantUM zanikol a pomôžme zabezpečiť aj tento rok kvalitných umelcov, lektorov a ďalších účinkujúcich.
Podporme festival InfantUM
S podaním daňového priznania je tu aj možnosť venovania 2 % z vašich daní. Ak ste požiadali o odklad daňového priznania, môžete tak urobiť ešte do 30. júna. Nezabudnite, že tento rok môžete 2 % z dane venovať svojej mame, otcovi a zároveň neziskovej organizácii. Financie získané z 2 % sú pre Donio kľúčovým zdrojom stability. Aj vďaka tejto podpore ľuďom pomáhame získať financie na liečbu, rehabilitácie či zvládnutie krízových situácií. Umožňujú nám meniť venované 2 % z dane na konkrétnu pomoc s reálnym dopadom. Naše údaje Názov: Donio n. f. IČO: 54143624
Dobrota z Donio
Na Donio meníme príbehy, na ktorých záleží: Prepájame dobročinný, verejnoprospešný a komerčný svet Zakladateľom kampaní odovzdávame 100 % získanej sumy Všetky bankové poplatky hradíme my
‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Tento e-mail bol odoslaný na adresu xxx@ureader.com. Odosielatelom je Dobrota z Donio, ahoj@donio.sk.
Z odberu sa môžete .

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.